B4-0241, 0242, 0255, 0267 και 0304/99

Ψήφισμα σχετικά με τις καταστροφές από τις χιονοστιβάδες στις Άλπεις

Το Ευρωπαϊκό Κοινοβούλιο,

Α. έχοντας υπόψη τις καταστροφές από χιονοστιβάδες που συνέβησαν τις προηγούμενες ημέρες σε περιοχές των Άλπεων στη Γαλλία, Ιταλία και Αυστρία και ιδιαίτερα στο Galtόr και Paznauntal του Τυρόλου,

Β. εμβρόντητο από τον μεγάλο αριθμό των θανάτων που προκάλεσαν οι φυσικές αυτές καταστροφές,

Γ. εντυπωσιασμένο από τα διασυνοριακά μέτρα παροχής βοήθειας που είχαν ως αποτέλεσμα την απομάκρυνση 16.000 ανθρώπων,

Δ. επισημαίνοντας ότι τα δυστυχήματα από χιονοστιβάδες δεν έχουν προκαλέσει, εκτός από τους θανάτους, μόνο άμεσες υλικές και περιβαλλοντικές ζημίες αλλά οι πληγείσες περιοχές έχουν υποστεί διαρκείς οικονομικές ζημίες επειδή μειώθηκαν οι διανυκτερεύσεις και επλήγει το γόητρό τους,

Ε. επισημαίνοντας την μεγάλη οικονομική σημασία που έχει ο τουρισμός για τις πληγείσες περιοχές και τονίζοντας ότι για τη διαρκή ανάπτυξη της τουριστικής οικονομίας έχει εξέχουσα σημασία η διατήρηση ενός ομαλού και άθικτου φυσικού περιβάλλοντος,

Το Ευρωπαϊκό Κοινοβούλιο,

1. εκφράζει την βαθειά του συμπάθεια προς τους συγγενείς των θυμάτων καθώς και τους ανθρώπους που επλήγησαν από τις καταστροφές λόγω των χιονοστιβάδων[semigr ]

2. ζητεί από τις τοπικές και περιφερειακές αρχές να καταβάλλουν κάθε δυνατή προσπάθεια ώστε να ενισχύσουν με κατάλληλα μέτρα την ασφάλεια από χιονοστιβάδες στις κοιλάδες των Άλπεων[semigr ] επισημαίνει ότι στο πλαίσιο αυτό πρέπει να λάβει χώρα επανεξέταση της χωροταξικής πολιτικής καθώς και η ανανέωση και αποτελεσματικότερη φροντίδα των προστατευτικών δασών [semigr ]

3. έχει επίγνωση του γεγονότος ότι για την αποκατάσταση των φραγμάτων για τις χιονοστιβάδες και την αντιμετώπιση των προξενηθεισών υλικών ζημιών απαιτούνται μεγάλα οικονομικά μέσα[semigr ] καλεί ως εκ τούτου την Επιτροπή να υποστηρίξει στο μέτρο των δυνατοτήτων της τις πληγείσες περιοχές στο πλαίσιο της χρηματοδοτήσεως των απαραίτητων μέτρων καθώς και της δημιουργίας εκτεταμένων έργων με σκοπό την προστασία από τις χιονοστιβάδες[semigr ]

4. ζητεί από την Επιτροπή να συνδράμει τις πληγείσες περιοχές και τις τοπικές αρχές ιδίως στο πλαίσιο της στοχοθετημένης χρησιμοποιήσεως υφισταμένων κονδυλίων στηρίξεως και να παράσχει τη μεγαλύτερη δυνατή βοήθεια[semigr ]

5. καλεί επιπλέον την Επιτροπή να εξετάσει κατά πόσον, μέσω της ανακατανομής κονδυλίων του προϋπολογισμού ή οποιουδήποτε άλλου δημοσιονομικού μέτρου, μπορούν να διατεθούν κονδύλια για την παροχή οικονομικής βοήθειας στις πληγείσες περιοχές στο Chamonix, Aostatal και την περιοχή Τυρόλο/Vorarlberg‛

6. καλεί την Επιτροπή να αποδεσμεύσει κονδύλια για την υποστήριξη ενός διασυνοριακού κέντρου έρευνας για τις χιονοστιβάδες[semigr ]

7. καλεί τα ενδιαφερόμενα κράτη μέλη να εφαρμόσουν πλήρως τη σύμβαση για την προστασία των Άλπεων[semigr ]

8. θεωρεί λυπηρό το ότι για την έκδοση αδειών οικοδομής σε ορεινές περιοχές δεν τηρούνται πάντα οι ισχύουσες προδιαγραφές ασφαλείας και για το ότι αυτές οι τελευταίες δεν αναπροσαρμόζονται συχνότερα σε συνάρτηση με τη διαρκή υποβάθμιση του ορεινού οικοσυστήματος[semigr ]

9. καλεί τις αρμόδιες αρχές των κρατών μελών να εξασφαλίσουν τη διεξαγωγή αυστηρών μελετών πριν από τη χορήγηση αδειών σχεδιασμού για τη δημιουργία κατοικημένων περιοχών[semigr ]

10. τονίζει ότι οι κατασκευαστές μηχανημάτων που χρησιμοποιούνται για την ανεύρεση θυμάτων που έχουν καταπλακωθεί από χιόνια πρέπει να βελτιώσουν τη λειτουργία των εν λόγω μηχανημάτων τα οποία εξακολουθούν να παρουσιάζουν σοβαρές βλάβες[semigr ]

11. καλεί τα κράτη μέλη και τις τοπικές αρχές να πραγματοποιήσουν ενημερωτικές εκστρατείες για τους τουρίστες, σε διάφορες γλώσσες, και τονίζει ότι τα κράτη μέλη και οι τοπικές αρχές οφείλουν να εφαρμόσουν πιο αποτελεσματικές και ανεξάρτητες πολιτικές για την πρόληψη των κινδύνων στο βουνό[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, και τις κυβερνήσεις καθώς και τις περιφέρειες των ενδιαφερομένων κρατών μελών και της Ελβετίας.